b'\n_START_ARTICLE_\nCarl Eduard Ney\n_START_PARAGRAPH_\nCarl Eduard Ney (2. november 1879 Tallinn \xe2\x80\x93 5. m\xc3\xa4rts 1964 Seggebruch, Alam-Saksi liidumaa) oli Eesti vaimulik._NEWLINE_\xc3\x95ppis aastatel 1890\xe2\x80\x931899 Tallinna Aleksandri G\xc3\xbcmnaasiumis. Tartu \xc3\x9clikooli usuteaduskonnas \xc3\xb5ppis ta aastatel 1899\xe2\x80\x931904. Prooviaastal oli ta Hageri ja Hanila Pauluse koguduses. Ordineeriti 15. oktoobril 1905 Tallinnas \xc3\xb5petajaks._NEWLINE_Oli aastatel 1905\xe2\x80\x931907 Tallinna P\xc3\xbcha Vaimu koguduse adjunkt\xc3\xb5petaja, aastatel 1907\xe2\x80\x931914 oli ta Kuusalu Laurentsiuse koguduse \xc3\xb5petaja. Aastal 1914 oli ta \xc5\xa0idlovo (Jekaterinoslavi kubermang) koguduse adjunkt\xc3\xb5petaja, aastatel 1914\xe2\x80\x931919 oli ta Eugenfeldi (Melitopoli maakonnas, Tauria kubermangus) koguduse \xc3\xb5petaja._NEWLINE_Lahkus aastal 1919 Saksamaale. Oli aastatel 1920\xe2\x80\x931925 Thelkowi koguduse (Bad Doberani kreisis Mecklenburg-Vorpommerni liidumaal), aastatel 1925\xe2\x80\x931957 oli ta Neustadt-Glewe koguduse (Ludwigslusti kreisis, Mecklenburg-Vorpommerni liidumaal). J\xc3\xa4i aastal 1957 emerituuri, elas aastatel 1957\xe2\x80\x931962 Glewes, aastatel 1963\xe2\x80\x931964 elas ta Seggebruchis (Schaumburgi kreisis, Alam-Saksi liidumaal), kus ta ka suri.'